Hyggen Mellom dyrefredningsområde

Hyggen Mellom dyrefredningsområde ligger like ovenfor Slettvold sag ved Hyggenvika i Asker kommune. Fredningsområdet er en mindre dam med strandsonen rundt. Dammen ble anlagt i 1970 med jordbruksvanning som formål. Hensikten med fredningen er å verne en forekomst av storsalamander og småsalamander og deres livsmiljø. Salamanderne er fredet mot innsamling og skade, og det er ikke tillatt å gjøre noe som kan forringe salamandernes livsmiljø innenfor fredningsområdet. Herunder gjelder blant annet nyplanting, drenering, oppfylling, planering, gjødsling og annen forurensing. Det er videre ikke tillatt med bålbrenning eller grilling, og heller ikke å fjerne planter eller plantedeler fra området. Dammen brukes fortsatt til landbruksvanning, og det tillates at dammen tappes ned «når dette foretas i perioden 15. oktober-31. desember.» Referanser